Diari Oficial de la Generalitat Valenciana


Sumari del DOGV 8816, del 20-05-2020 (2020/3504)

Extracte d'ampliació de termini de la Resolució de 7 de maig de 2020, per a les ajudes econòmiques de la matrícula dels estudiants i les estudiants que cursen o hagen cursat activitats de Nau Gran en obert, dins del programa «La Nau Gran», de la Universitat de València, al llarg del curs acadèmic 2019/2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8816

Data del DOGV
:   20-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3504


Data del document
:   07-05-2020

Organisme emissor
:   Universitat de València

Tipus de document
:   Extracte

Anàlisi jurídica

 Descriptors 

:   * ajuda pública

Extracte d'ampliació de termini de la Resolució de 7 de maig de 2020, per a les ajudes econòmiques de la matrícula dels estudiants i les estudiants que cursen o hagen cursat activitats de Nau Gran en obert, dins del programa «La Nau Gran», de la Universitat de València, al llarg del curs acadèmic 2019/2020. [2020/3504]  
BDNS (identif.): 498955.  
  
La Resolució de 18 de febrer de 2020, del vicerector de Cultura i Esport de la Universitat de València, que convoca el concurs per a les ajudes econòmiques per a la matrícula dels estudiants i les estudiants que cursen o hagen cursat activitats de Nau Gran en Obert, dins del programa «La Nau Gran», de la Universitat de València, al llarg del curs acadèmic 2019/2020, estableix que el termini de presentació de les sol·licituds començarà l'endemà de la publicació de la convocatòria en el Diari Oficial de la Generalitat Valenciana (DOGV 11.03.2020), i acabarà l'1 de juny de 2020. També estableix que les sol·licituds s'han de presentar degudament emplenades en el registre general de la Universitat de València o en qualsevol altre registre auxiliar d'aquesta universitat, adreçades al Servei d'Extensió Universitària,o en qualsevol altre registre previst a aquest efecte en l'article 38 de la Llei 30/199, de règim jurídic de les administracions públiques i del procediment administratiu comú.  
Havent-se publicat el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19 que limita la llibertat de circulació de les persones i que suspèn terminis administratius.  
El vicerector de Cultura i Esport de la Universitat de València, fent ús de les atribucions que li confereix la resolució de 19 de juny de 2019, del Rectorat de la Universitat de València (DOGV 27.06.2019), per la qual s'aprova la delegació de funcions en els vicerectors i les vicerectores, la secretària general, el gerent i altres òrgans d'aquesta Universitat, resol:  
Ampliar el termini de presentació de sol·licituds. El termini de presentació de sol·licituds serà de 60 dies hàbils, comptadors des de l'endemà de la finalització de l'estat d'alarma establert pel Reial decret 463/2020, de 14 de març.  
  
Contra aquesta resolució, que exhaureix la via administrativa, es pot interposar un recurs de reposició davant del mateix òrgan que l'ha dictada, dins el termini d'un mes comptador a partir de l'endemà de la publicació, o bé, directament, un recurs contenciós administratiu davant dels òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la publicació.  
  
València, 7 de maig de 2020.- El vicerector de Cultura i Esport (p. d. de la rectora, DOGV 27.06.2019): Antonio Ariño Villarroya.